Röyksopp

Röyksopp er en norsk musikkgruppe som spiller elektronisk musikk. Röyksopp består av duoen Svein Berge og Torbjørn Brundtland som begge kommer fra Tromsø, og gruppen  ble offisielt dannet i 1998. Året etter debuterte de med singelen «So Easy». Röyksopp har vunnet Spellemann seks ganger, Alarmprisen fire ganger og ble innlemmet i Rockheim Hall of Fame i 2024. I tillegg har de vunnet og blitt nominert til flere internasjonale priser.

 Biografi 
Berge og Brundtland var kamerater i hjembyen Tromsø og eksperimenterte med elektroniske instrumenter tidlig på 1990-tallet, blant annet inspirert av Kraftwerk og Tromsø-artisten Biosphere. Under navnet Alanïa utga Brundtland og Rune Lindbæk, med hjelp fra Svein Berge og Gaute Barlindhaug, CD-albumet Instinctive Travels i 1996.

Röyksopp oppstod først da Berge og Brundtland senere møttes i Bergen. Gruppen ble offisielt dannet i 1998, og debuterte med singelen «So Easy» på Mikal Telles selskap Telle Records i 1999. Röyksopp fikk snart oppmerksomhet internasjonalt, og inngikk kontrakt med selskapet Wall of sound recordings, som har utgitt resten av deres musikk.

Röyksopp fikk stor oppmerksomhet og kommersiell suksess med sitt første album Melody A.M. i 2001. Mye av grunnen til suksessen tilskrives bandets grafiske musikkvideoer, som gjennomgående var eksperimentelle og for sin tid også delvis nyskapende. Videoen til «Remind Me»,Video: RÃ¶yksopp - Remind Me, publisert på youtube, 25. februar 2009 laget av det franske selskapet H5, vant MTV-prisen for beste musikkvideo under utdelingen i Barcelona i 2002. Her opptrådte de også live på scenen foran millioner av europeiske TV-seere, med låten «Poor Leno».

Oppfølgeralbumet The Understanding ble lansert i juli 2005, med «Only This Moment» som første singel.

5. januar 2009 kunngjorde Röyksopp at deres tredje studioalbum Junior ble utgitt 23. mars. Låten «Happy Up Here» ble 9. mars gitt ut som første singel fra albumet. Junior skal ifølge gruppen selv være en miks av de to tidligere albumene, og på platen bidrar de svenske artistene Robyn, Lykke Li og Karin Dreijer, samt norske Anneli Drecker, kjent fra Bel Canto.

November 2012 framførte Röyksopp to låter i samarbeid med den norske artisten Susanne Sundfør i siste utgave av programmet Lydverket på NRK1: en cover av låta «Ice Machine» av Depeche Mode, samt en helt ny låt; «Running to the Sea».

I 2015 var Røyksopp med og laget flere nye vignetter for NRK, deriblant NRK Nyheters nye vignett.

Priser
Röyksopp har vunnet Spellemannprisen seks ganger. Under Spellemannprisen 2001 vant de i klassen elektronika for albumet Melody A.M. og ble tildelt prisen årets musikkvideo for videoen til låten «Eple». Under Spellemannprisen 2002 ble de kåret til Årets spellemann og ble dessuten tildelt prisen årets musikkvideo for «Remind Me». Under Spellemannprisen 2005 vant de i klassen popgruppe for albumet The Understanding. Under Spellemannprisen 2009 vant de klassen elektronika for Junior. I tillegg vant Berge og Brundtland klassen årets populærkomponist for musikken til albumet.

De har dessuten vunnet Alarmprisen hele fire ganger, flere enn noen andre artister. Under Alarmprisen 2002 fikk de pris i både klassen pop og klassen house/techno for Melody A.M. og i tillegg ble de tildelt prisen årets låt for «Eple». Under Alarmprisen 2006 vant de i den nyetablerte klassen klubb for albumet The Understanding.

De ble tildelt Gammleng-prisen i klassen elektronika i 2012. I oktober 2024 ble det annonsert at de ville bli innlemmet i Rockheim Hall of Fame.

 Plateutgivelser 
Studioalbum
 Utgitt TittelPlateselskap Listeplassering i Norge (Topplista) 2001  Melody A.M.   61 uker på albumlisten i 2001, 2002 og 2003 med 1.-plass som beste plassering 12. juli 2005  The Understanding   35 uker på albumlisten i 2005 og 2006 med 1.-plass som beste plassering 23. mars 2009  Junior EMI Music France 29 uker i 2009 og 2010 med 1.-plass som beste plassering 13. september 2010  Senior 6 uker i 2010, #1 som beste plassering 7. november 2014  The Inevitable End 6 uker i 2014, #2 som beste plassering29. april 2022Profound Mysteries Dog Triumph1 uke i 2022, #6 som beste plassering19. august 2022Profound Mysteries IIDog Triumph17. november 2022Profound Mysteries IIIDog Triumph13. desember 2024Nebulous Nights (An Ambient Excursion into Profound Mysteries)Dog Triumph11. april 2025True ElectricDog Triumph

EP
 Utgitt Tittel Listeplassering i Norge 2006  Röyksopp's Night Out 3 uker i 2006, #8 som beste plassering 2014  Do It Again 5 uker i 2014, #3 som beste plassering

Andre album
 Utgitt Tittel Listeplassering i Norge 2. april, 2007  Back To Mine  2 uker på albumlisten i 2007 med 24.-plass som beste plassering

 Singler 

 Fra Melody A.M. 
«So Easy»
«Eple»
«Sparks»
«In Space»
«Poor Leno»
«A Higher Place» Video: Röyksopp - A higher place, publisert på YouTube, 20. oktober 2008
«Röyksopp's Night Out»
«Remind Me» 
«She's So»
«40 Years Back Come»

 Fra The Understanding 
«Triumphant»
«Only This Moment»
«49 Percent»
«Sombre Detune»
«Follow My Ruin»
«Beautiful Day Without You»
«What Else Is There?»
«Circuit Breaker»
«Alpha Male»
«Someone Like Me»
«Dead To The World»
«Tristesse Globale»

 Fra Junior 
«Happy Up Here»
«The Girl And The Robot»
«Vision One»
«This Must Be It»
«Röyksopp Forever»
«Miss It So Much»
«Tricky Tricky»
«You Don't Have A Clue»
«Silver Cruiser»
«True To Life»
«It's What I Want»

 Fra Senior 
«...And The Forest Began To Sing»
«Tricky Two» 
«The Alcoholic»
«Senior Living»
«The Drug»
«Forsaken Cowboy»
«The Fear»
«Coming Home»
«A Long, Long Way»

 Enkeltstående 
«Running To The Sea»
«Ice Machine»
«(Nothing But) Ashes..»
«The Ladder»
«Unity»

 Priser og nominasjoner 
 År  Pris Klasse For Resultat 2002  Spellemannprisen 2001  Elektronika  Melody A.M.   Årets nykommer   Årets låt  «Eple»   Årets musikkvideo   Alarmprisen 2002  Pop  Melody A.M.   House/techno   Beste låt  «Eple»   Tromsø kommunes kulturpris  Ærespris     MTV Europe Music Awards  Beste musikkvideo  «Remind Me»   Beste nordiske gruppe     Beste nykommer     Beste dance-gruppe     2003  Spellemannprisen 2002  Årets spellemann     Årets låt  «Remind Me»   Årets musikkvideo   BRIT Awards  Beste internasjonale gruppe     2005  BRIT Awards  Beste norske band     2006  Spellemannprisen 2005  Popgruppe  The Understanding   Årets musikkvideo  «What Else is There»   Alarmprisen 2006  Klubb  The Understanding   Låt  «What Else is There»   2009  UK Music Video Awards  Beste animasjon i video  «Happy Up Here»   MTV Europe Music Awards  Beste norske band     2010  Spellemannprisen 2009  Elektronika  Junior   Årets populærkomponistTildelt Svein Berge og Torbjørn Brundtland   Årets hit  «The Girl and the Robot» feat Robyn   Årets musikkvideo   Grammy Awards  Beste ikke-klassiske remix   2011  Spellemannprisen 2010
  Årets musikkvideo  «The Drug»   Årets innovatør     2012  Gammleng-prisen  Elektronika     2013  P3 Gull  Årets låt  «Running to the Sea» feat. Susanne Sundfør   2014  Spellemannprisen 2013  Årets hit   2015  Spellemannprisen 2014   Popgruppe  The Inevitable End   KomponistVed Svein Berge og Torbjørn Brundtland   Popgruppe  Do it Again feat Robyn   KomponistVed Svein Berge, Torbjørn Brundtland og Robin Miriam Carlsson   Grammy Award  Beste dance/electronikk-album   Grammis  Årets muikkvideo  «Monument» feat Robyn   Årets muikkvideo  «Sayit» feat Robyn   2016  P3 Gull  P3-prisen    2024  Rockheim Hall of Fame      

Tvisten med Rune Lindbæk
Torbjørn Brundtlands tidligere samarbeidspartner Rune Lindbæk anklaget Röyksopp i en artikkel i Dagens Næringsliv den 19. mars 2011 for å ha stjålet hans åndsverk og benyttet seg av dette i låtene «40 Years Back/Come» og «A Higher Place» på albumet Melody A.M. fordi han mente at dette var en videreføring av låta «Lift»Video: Drum Island - Lift, publisert på YouTube, 1. februar 2011 fra Drum Island. 14. november publiserte Röyksopp et 45 sider langt skriv på nettsiden royksoppsvarer.com, datert 20. april 2011 , hvor de la fram sin versjon av saken.. Lindbæk reiste deretter sak for Bergen tingrett med krav om rettigheter i «A Higher Place». Röyksopp gikk til motsøksmål og ba om fastsettelsesdom for at Lindbæk ikke var opphavsmann til «Lift».Disse Röyksopp-låtene havnet i rettssalen, TV 2, hentet 7. mars 2013 Röyksopp hadde tilbudt Lindbæk  kroner i et forsøk på å hindre rettssak. I dom datert 6. mars 2013 ga tingretten Röyksopp medhold i både søksmålet og motsøksmålet.Röyksopp frifinnes av tingretten, Dagbladet, 6. mars 2013 Lindbæk ble også dømt til å betale  kroner i saksomkostninger.
 Lindbæk anket senere dommen, men noen måneder før saken skulle komme opp på nytt ble det inngått et hemmelig forlik i desember 2013. Med dette ble den opphavsrettslige tvisten lagt død.

 Referanser 

 Eksterne lenker 




 Röyksopp på Wikiquote
 Fan-forum
 Full liste over Röyksopps diskografi (på engelsk)
 Bilder av Röyksopp

Kategori:Duoer
Kategori:Norske artister innen elektronisk musikk
Kategori:Musikk i Tromsø
Kategori:Vinnere av Spellemannprisen
Kategori:Vinnere av Alarmprisen
Kategori:Band etablert i 1998
Kategori:Årets spellemann
Kategori:Rockheim Hall of Fame